《一剪梅 中秋寄德媗侄女》
清代·周贻繁

良夜西风动别愁。分付金尊，一寄离忧。画屏秋满桂香浮，月映潇湘，人在吴头。

别久清霜结鬓稠。醉不成眠，梦也无由。片云飞尽意悠悠。

网得江鱼，未解传邮。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。